**KORAK ZA KORAKOM VSE DO JAPONSKE**

Za Japonsko se zanimam že dalj časa, vedno sem čutil naklonjenost do te daljne dežele in njene kulture. Pred približno tremi leti pa sem začel konkretneje iskati informacije o deželi vzhajajočega sonca. Več kot veš, bolj si radoveden.

Najprej sem rad gledal animeje, potem me je prevzela glasba, nato sem spoznaval bogato kulinariko in japonske običaje. Njihova kultura mi je zelo všeč, saj je čisto drugačna od naše. Zdaj obiskujem še tečaj japonščine. Na začetku se mi je bilo težko navaditi na čisto drug jezik, saj se vse življenje večinoma srečujem z nemščino in angleščino, ampak ko sem odmislil druge jezike, je postalo veliko lažje. Sprva me je bilo strah kaj vprašati, ker sem po značaju bolj tih, me pa je ta strah hitro minil, saj je naša profesorica zelo prijazna.

Sem pa tudi že drugo leto zapored del šolskega tima, ki sodeluje s tokijsko srednjo šolo, najbolj z dijaki v programu Global exchange. Z njimi smo se začeli dobivati na zoom sestankih, saj je v tej korona krizi to zelo priročno. Obojne sodelujoče nas zanimajo interesna področja najstnikov. Povezali smo se tudi na facebooku, kjer je precej informacij o njihovem programu. Moj cilj je, biti del medvrstniške mednarodne izmenjave.

Anej Virtnik, 2. a